paragraph_text: Cijeli program zasniva se na načelima bogoljublja, domoljublja i čovjekoljublja, jer pravaški pozdrav "BOG i HRVATI" sadrži tri počela: bogoljublje, domoljublje, čovjekoljublje, temeljem kojih nastaje Kodeks HPB-a, s načelima vjerodostojnosti, zajedništva, sloge, ćudorednosti, slobode, mudrosti, razboritosti, odvažnosti, trajnosti, čvrstoće, snage, požrtvovnosti, altruizma, radinosti i vjernosti. Posebna je zadaća stranke "poticati svekoliku duhovnu i materijalnu obnovu Republike Hrvatske", a posebno se brinu za očuvanje i unaprjeđenje onih "vrijednosti koje odražavaju identitet hrvatskog naroda i hrvatske države", kažu temeljna načela stranačkog programa.